«Red Bull» har flere betydninger.

Reklamebil for Red Bull i Sveits
Den originale Red Bull inneholder sukkerartene sukrose og glukose, B-vitaminer, taurin og koffein. For å produsere Red Bull sukkerfri/Zero har sukkerartene sukrose og glukose blitt erstattet av søtstoffene steviolglykosider (stevia), acesulfame K og aspartam (i enkelte land sukralose). Red Bull har sitt opphav i drikken «Krating Daeng» (กระทิงแดง – rød gaur) fra Thailand, der den ikke inneholder kullsyre.

Østerrikeren Dietrich Mateschitz syntes drikken var en god kur for jetlag, og bestemte seg for å tilpasse drikken til det vestlige markedet. I 1984 grunnla Mateschitz Red Bull GmbH sammen med Chaleo Yoovidhya, og produktet ble lansert først i Østerrike i 1987, deretter Ungarn 1992 og nådde USA i 1997. I dag er drikken tilgjengelig i 171 land.

Red Bull i Norge
----------------

Drikken var frem til 2009 klassifisert som legemiddel i Norge, ettersom den inneholdt for høye verdier av koffein og taurin. I 2009 endret EU reglene om koffein, slik at det ikke lenger anses for å være et legemiddel. Red Bull selges derfor i Norge som enhver annen leskedrikk. Drikken inneholder også flere typer B-vitaminer. I Norge selges energidrikken i bokser på 0,25, 0,355 og 0,473 liter, og flasker på 0,33 liter.

Red Bull arrangerer en rekke eventer og konkurranser i Norge, som Red Bull Janteloppet, Red Bull Cliff Diving og Red Bull Ragnarok samt veldedighetsløpet Wings for Life World Run der alle inntektene går til Wings for Life Foundation, hvis formål er å finne en metode for å helbrede ryggmargsskader. Tidligere har Red Bull Sparkstøtting Supercross, Red Bull NordiX og Red Bull Flugtag blitt arrangert i Norge.

I Norge er blant annet langrennsløperen Petter Northug, alpinistene Henrik Kristoffersen og Aksel Lund Svindal (lagt opp), håndballspilleren Nora Mørk, WRC-rally-sjåføren Andreas Mikkelsen, Marcus Kleveland og Øystein Bråten (jibbing/ski) sponset av Red Bull. Det samme er sandvolleyballduoen Anders Mol og Christian Sørum, roeren Kjetil Borch, triatlonutøveren Kristian Blummenfeldt.

Næringsinnhold
--------------

| Pr. 100 ml |
| --- |
|  | Energy Drink | Sugarfree | Zero Calories |
| Energi | 195 kJ/46 kcal | 13 kJ/3 kcal | 7,9 kJ/1,8 kcal |
| Protein | 0 g | 0 g | 0 g |
| Fett | 0 g | 0 g | 0 g |
| Karbohydrat | 11 g | 0 g | 0 g |
| Hvorav sukker | 11 g | 0 g | 0 g |

Referanser
----------

1. ↑   vbgv1.orf.at[Hentet fra Wikidata]
2. ↑  «Om selskapet». www.redbull.no. Arkivert fra originalen 6. oktober 2014. Besøkt 4. oktober 2014.
3. ↑  Kjell M. Kaasa (6. juli 2001). «Folkehelsa advarer mot energidrikk». *Dagbladet*. Arkivert fra originalen 17. desember 2010. Besøkt 2. september 2011.
4. ↑  Kristian Aanesen (23. april 2009). «Red Bull blir tillatt i Norge». NRK. Besøkt 23. april 2009.
5. ↑  «B-vitaminer». redbull.no. Besøkt 4. oktober 2014.
6. ↑  «www.wingsforlifeworldrun.com». Wings for Life World Run. Arkivert fra originalen 6. oktober 2014. Besøkt 4. oktober 2014.
7. ↑  «Hva er næringsinnholdet i Red Bull Energy Drink?». redbull.no. Arkivert fra originalen 6. oktober 2014. Besøkt 4. oktober 2014.
8. ↑  «Hva er næringsinnholdet i Red Bull Sugarfree?». redbull.no. Arkivert fra originalen 6. oktober 2014. Besøkt 4. oktober 2014.
9. ↑  «Hva er ernæringsfakta for Red Bull Zero Calories?». redbull.no. Arkivert fra originalen 6. oktober 2014. Besøkt 4. oktober 2014.

Eksterne lenker
---------------

* (de) Offisielt nettsted Rediger på Wikidata

* (en) Red Bull – kategori av bilder, video eller lyd på Commons Rediger på Wikidata

* (en) Red Bull – galleri av bilder, video eller lyd på Commons Rediger på Wikidata